
1. BAKGRUNN OG BEHANDLING

Høgskolen i Østfolds økonomiske ramme gis gjennom statsbudsjettet. For 2004 er informasjon gitt gjennom departementets skriv: F- 4156 Orientering om forslag til statsbudsjett for 2004. Endelig tildelingsbrev vil tidligst foreligge i januar, og budsjettforslaget er derfor basert på orienteringsskrivet. 

Bevilgningene til universitets- og høgskolesektoren bygger som i 2003, på ny finansieringsordning der resultater er et sentralt element, i første rekke gjelder det studiepoengsproduksjon. Sammensetningen av høgskolens ramme og utviklingen i forhold til 2003 er omtalt i vedlegg 3. 

Høgskolen innførte ny budsjettfordelingsmodell fra 2002 med enkelte justeringer i 2003. Daværende styre ønsket en gjennomgang av modellen etter anvendelsen i 2003. Erfaringene og ønsket om en forenkling medførte at det ble lagt fram forslag til endringer i modellen i styret i to omganger, i september og oktober, og det ble da gitt klarsignal til å anvende den justerte modellen i budsjettet 2004. Det foreliggende budsjettforslaget bygger på den justerte modellen. Modellens oppbygging og de vurderinger som er framkommet i anvendelsen av denne, er nærmere beskrevet i avsnitt 2. 

Den tidligere modellen krevde todelt behandling, mens den justerte modellen nå legger opp til én gangs styrebehandling. Samtidig har det forberedende budsjettarbeidet vært lagt opp som en prosess der ledergruppen har vært sterkt involvert som rådgivende organ for direktøren.   

Detaljene i saken framgår av vedlegg 3.

2. REVIDERT BUDSJETTMODELL, PRINSIPPER I 2004 OG VIDEREUTVIKLING

Den reviderte budsjettmodellen består i korte trekk av tre moduler:

· undervisning

· FoU

· basis

Hver modul er bygd opp av flere komponenter som tjener ulike hensikter. Se skisse i vedlegg 2 samt anvendelsen av modellen i vedlegg 5.

Modellen bygger på departementets finansieringsordning som er en makromodell. Når en slik modell anvendes på et lavere nivå, vil det være en rekke vurderinger som i mindre grad er gyldige eller som ikke i tilstrekkelig grad reflekterer det lavere nivåets virkelighet. Dette er et dilemma vi har støtt på i tillempingen av modellen. Vi har likevel valgt å anvende store deler av departementets modell. 

I en budsjettmodell vil det være mange hensyn som må bygges inn, ikke minst hensynet til eller stimuleringen av kvalitet. Vi erkjenner at modellen i for liten grad reflekterer kvalitetsaspektet. De parametere som er valgt i resultatkomponentene, kan i beste fall sies å være kvalitetsindikatorer, men gir naturlig nok ikke alene et bilde av kvalitet. Det vil være et sentralt element i det videre utviklingsarbeidet å trekke inn behovet for nettopp å sikre en sterkere fokusering på kvalitet også i ressurstildelingsøyemed. 

Nedenfor omtales de enkelte modulene og komponenter ut fra anvendelsen i 2004. I dette ligger de betenkeligheter man har hatt ved anvendelse så vel som de prinsipper som er lagt til grunn. I tillegg kommenteres behovet for videreutvikling. 

2.1 Undervisning 

Studiepoengsproduksjon er et vesentlig kriterium for gjennomstrømming, og Kvalitetreformen fokuserer sterkt på dette elementet. Det er derfor naturlig at dettes velges som ett kriterium ved tildeling av ressurser også i vår modell. Et slikt kriterium skal fungere som en spore til økt innsats for å få flest mulig studenter igjennom fullført studium på normert tid. Det er imidlertid flere momenter som gjør at direktøren har valgt en noe mer forsiktig tilnærming til dette kriteriet enn det legges opp til i departementets modell:

· Kriteriet belønner de avdelinger som er gode, og på sikt er dette nettopp hensikten, men i en overgangsperiode er det viktig at de som har svakere resultater også gis mulighet til å sette inn økte ressurser for å forbedre sin situasjon. En full vekting av denne komponenten kan gi utslag som straffer de svake uforholdsmessig mye.

· De priskategorier som departementet legger til grunn, antas i for liten grad å reflektere de virkelige kostnadsforskjellene mellom studiene. Vi har imidlertid ikke noe bedre grunnlag for prissetting på nåværende tidspunkt, men ønsker å foreta en gjennomgang av prisene i forkant av 2005-budsjettet.

· Bruken av et slikt kriterium trekker opp et vesentlig dilemma i forhold til kvalitet. Å belønne kvantitative resultater i for stor grad, kan medføre at man går på akkord med kvalitetskravene. Dette er ikke ønskelig, og det er derfor lite trolig at man på noe tidspunkt vil legge tilsvarende vekt på denne komponenten som det departementet gjør.

I det framtidige utviklingsarbeidet vil vi i denne komponenten ha følgende fokus:

· utvikling av priser som bedre reflekterer de reelle kostnadsforskjellene ved høgskolens studieportefølje

· bedre kvalitetsikring av grunnlagsdata 

· en økt vekting av komponenten for å stimulere til økt resultatoppnåelse

Når det gjelder utvekslingsstudenter, er dette en liten komponent som foreløpig oppfattes som uproblematisk. Det man skal være oppmerksom på her, er at departementet kun honorerer utveksling gjennom de etablerte programmene, mens vi opplever økende utveksling gjennom bilaterale avtaler. Vi bør derfor vurdere om vi i vår modell skal utvide kriteriet til også å omfatte denne type utveksling.

2.2 FoU

Dette er en modul som er under bearbeiding også sentralt, særlig når det gjelder den resultatbaserte tildelingen, og hva departementet bestemmer seg for i forkant av 2005, vil også kunne ha innvirkning på denne modulen i vår modell. Foreløpig anvender vi de samme komponentene som vi benyttet i den tidligere modellen. 

Når det gjelder finansiering av rekrutteringsstipendiatstillingene, er det lagt opp til en 100% dekning både av direkte og indirekte kostnader. Vi har i vår modell valgt å legge til grunn en noe høyere sats enn gjennomsnittet av tildelingen fra departementet for å sikre en lik behandling av avdelingene. Dette prinsippet bør videreføres. Avdelingene tilføres midlene som 100% stilling i tre år, mens tilsettingsbetingelsene nå tilsier 75% stilling i 4 år. Dette tas med i betraktningen i ved bruk av denne komponenten i 2005.

Basis FoU-tid skal gi avdelingene et grunnlag for tildeling av FoU-tid som tilsvarer den normerte tiden for de tre hovedgruppene innen undervisnings- og forskningspersonalet. Når denne legges til grunn fullt ut, innebærer det at vi på vårt nivå tildeler totalt sett mer midler gjennom FoU–modulen enn det departementet gjør. Dermed kan vår modell oppfattes som om den prioriterer FoU-arbeid høyere enn forutsatt fra departementets side. Vår måte å beregne tildelingen på er imidlertid i tråd med den strategiske FoU-planen som ble vedtatt av styret i 2000. 

Direktøren har i sitt budsjettforslag valgt å legge relativt liten vekt på den siste komponenten i denne modulen, resultatkomponenten. Denne komponenten skal belønne resultatene av FoU-arbeidet både i form av publisering og annen formidlingsinnsats. Under arbeidet med revidering av budsjettmodellen har vi imidlertid støtt på mange problemer knyttet til denne komponenten:

· registrering/kvalitetssikring og tolkning av datagrunnlaget

· kategorisering av de ulike aktivitetene/publikasjonene

· poengverdier for de ulike kategoriene 

I tillegg støter vi også her på det samme dilemmaet som under studiepoengsproduksjon: kvalitet kontra kvantitet. 

I vårt videre arbeid med denne komponenten vil vi nok ha et visst blikk på det departementet kommer fram til.

2.3 Basis

Dette er en modul som skal dekke mange ulike hensyn. Når det gjelder strategikomponenten, vil det alltid være behov for en komponent som kan legge det økonomiske grunnlaget for strategiske satsinger bestemt av styret. I årets budsjett er det, på grunn av forsinkelsen i arbeidet med Strategisk plan, en mangel når det gjelder koplingen mellom de strategiske satsingsområdene og tildelingene i budsjettet. Dette vil kunne bedres for 2005. 

 Den strategiske komponenten omfatter også større utstyrsanskaffelser. Ved en gjennomgang av prisene for de enkelte studier, bør disse fastsettes slik at de tar høyde for et normalt utstyrsbehov.  Dermed er det kun utstyrskjøp av strategisk betydning som gjenstår i denne komponenten. 

Fellestjenestene er inntil videre realbudsjettert. Det er imidlertid ønskelig at disse driftsenhetene også skal ha i seg elementer av resultatkriterier og kvalitetskrav. Dette blir en utfordring fram mot innflyttingen på Remmen, trolig i budsjettet for 2006.

Når det gjelder den delen av IT-drift som er bevilget over Avdeling for informasjons-teknologis budsjett, se avsnitt 3.3.2 i vedlegg 3, er dette en form for særkostnad som i framtiden må løses på en annen måte i budsjettmodellen. Det vil bli foretatt en vurdering av IT-tjenestene i forbindelse med innflytting på Remmen, og organisering og finansiering av disse tjenestene vil være vesentlige momenter i en slik vurdering. 

De øremerkede formålene, herunder Akademi for scenekunst og drift av forkurset ved Avdeling for ingeniør- og realfag, vurderes foreløpig som uproblematiske, men også disse delene av aktiviteten vil det være naturlig å revurdere ved gjennomgang av prisene. Det bør på sikt være mulig å behandle alle avdelinger likt, også Akademiet. Når det gjelder forkurs, er dette til dels avhengig av hvordan departementet i framtiden forholder seg til denne type tilbud. 

 Det resterende beløpet er fordelt til avdelingene på to måter:

90% fordeles ut fra gjennomsnittet av registrerte studenter per 01.10 og fastsatt studentmåltall kommende år. Studentene grupperes i de samme kategorier som er brukt i Undervisnings-modulens resultatkomponent. På denne måten fanger man opp både faktisk og planlagt aktivitet, og man tar hensyn til de kostnadsforskjeller som er lagt til grunn i departementets priser. 

10% er holdt tilbake og fordeles skjønnmessig for å sikre forutsigbarhet. Det vil si at man ved tildeling tar utgangspunkt i inneværende års ramme og korrigerer denne for aktivitets-endringer og/eller endringer i resultatoppnåelsen. 

En slik mekanisme gjør modellen mer statisk enn ideelt sett ønskelig. Samtidig er det behov for å sikre avdelingene mot for store svingninger i ressurstildelingene. Det må imidlertid være et siktemål at andelen tildelt etter skjønn kan trappes ned.  

3. FORSLAG TIL VEDTAK

1. Styret gir sin tilslutning til at den reviderte budsjettmodellen, slik den framkommer i

     vedlagte saksforelegg, anvendes som grunnlag for budsjettfordeling i 2004.

2. Den disponible rammen fordeles slik (alle tall i 1000 kr.):

Driftsenhet


Foreslått tildelt

Fellesadministrasjonen
     
    17.350

IT-drift

     
    13.577

Bibliotek

     
    12.091

Bygningsmessig drift
     
    58.713

Akademi for scenekunst
       
      7.928

Avdeling for helse- og sosialfag
     
    55.046

Avdeling for informasjonsteknologi
     
    24.211

Avdeling for ingeniør- og realfag
     
    23.067

Avdeling for lærerutdanning
     
    54.307

Avdeling for samfunnsfag og fremmedspråk
    28.501

     Andre midler:

     Fellestiltak knyttet til Kvalitetsreformen    
     3.000

     Fellesformål

      
     3.267

     Generelle strategiske formål
     
     2.750

     Remmen-utbyggingen
  
   13.500

     Utstyr


     4.200

     Rekrutteringsstipend – ufordelt
         
        255

     Reservert økt opptak sykepleie

        480

     Øvrige premisser i budsjettdokumentet legges til grunn ved disponeringen i 2004. 

2. Netto ubrukte midler eller netto overskridelser i 2003 i den enkelte driftsenhet

    disponeres eller dekkes av driftsenheten selv. Det gjøres unntak for bygningsmessig drift 

    hvor bare ubrukte øremerkede midler er overførbare.

3. Budsjettvedtaket er gjort med forbehold om eventuelle endringer i tildelingen fra

    UFD.

4. Fordeling av fellesmidlene under Kvalitetsreformen, generelle strategiske midler samt

    midler til utstyr delegeres til rektor og høgskoledirektør. Fordelingen skal skje ut fra  

    føringene i Strategisk plan for 2004-2007 og Handlingsplan for 2004

Halden 04.12.2003

Wiktor Tvete

Høgskoledirektør

HØGSKOLEN I ØSTFOLD

 BUDSJETTRAMMER

2004

Høgskoledirektørens forslag

04.12.2003

1. Kort om Statsbudsjettet for 2004 – høgskolens bevilgning

Gjennom St.prp. 1 er Høgskolen i Østfold tildelt en ramme på kr  318.863.000. Rammen for 2003 var til sammenlikning på kr 296.762.000 inkl. kr 4.500.000 til innføring av Kvalitetsreformen. Endring i forhold til 2003 skyldes følgende:

- redusert bevilgning som følge av lavere studiepoengsproduksjon


  -1.983.000

- redusert FoU-bevilgning







  -   761.000 

- helårsvirkning reduksjon i studieplasser





  -   118.000

- ny stipendiatstilling 2004/helårsvirkning stipendiat 2003


 
      545.000

- økt bevilgning til oppfølging av Kvalitetsreformen



   7.744.000

- inventar/utstyr Remmen







 15.007.000

- desentrale studietilbud (tidligere øremerket bevilgning)



      146.000

- innsparing som følge av avvikling av el-avgift




 -    692.000

- innsparing kontingent som følge av sammenslåing SOFF/Norgesuniv.

 -      70.000

- prisvekst









   2.283.000 

Prisstigningen er beregnet til 1,9% for sektoren. Høgskolen vil også for 2004 få kompensert eventuell lønnsøkning i etterkant som tilleggsbevilgning.

2004 er andre året bevilgningen tildeles i tre moduler, undervisning, FoU og basis. To av komponentene – undervisning og FoU - er bygd på resultatkriterier. Høgskolens ramme er satt sammen slik:

Studiepoeng



   85.626.000

Utvekslingsstudenter


        499.000

FoU




   18.882.000

Basis




 213.856.000

Tallene viser at 26,8% av tildelingen er foretatt etter studiepoengsproduksjon. Dette er en lavere andel enn i 2003, og skyldes at vi har hatt en negativ utvikling i resultatkomponentene. 

Når det gjelder Kvalitetsreformen, fikk vi i 2002 en tildeling på kr 3.000.000. I 2003 ble høgskolen tildelt ytterligere kr 4.500.000. Disse midlene videreføres, og vi tildeles ytterligere kr 7.700.000 i 2004. De beregnede merkostnader er da dekket inn fullt ut i høgskolenes rammer. Samlet bevilgning til oppfølging av Kvalitetsreformen utgjør dermed for Høgskolen i Østfold kr 15.200.000 kr. Det kan etter dette ikke påregnes ytterligere midler til oppfølging av Kvalitetsreformen.

Korrigert for de tekniske endringene og lønns- og prisvekst, innebærer rammen for 2003 en realvekst som fullt ut skyldes Kvalitetsreformen. Ser vi bort fra disse midlene, har høgskolen fått en nedgang i rammen på ca kr 2.800.000 som igjen skyldes svakere resultater i 2002 enn i 2001. 

Vi viser for øvrig til dokumentasjon fra St.prp. 1 samt rundskriv F-4156 for ytterligere detaljer. 

Gjennom den nye finansieringsmodellen er nærmere 35% av tildelingen til høgskolen avhengig av resultater, og en videreføring av det nivået som nå er lagt for 2004, forutsetter blant annet at vår studiepoengsproduksjon holdes på minst samme nivå i 2003 som i 2002. Tall for studiepoeng per student viser at vi fortsatt har et potensiale når det gjelder å øke produksjonen, men på den annen side har vi  ennå ikke sett den fulle effekten av reduksjonen i studenttallet, noe som kan slå negativt ut. Vi må derfor ha en beredskap til å håndtere slike negative svingninger i resultatene. Den nye budsjettmodellen legger opp til bruk av utjevningsmidler som en permanent mekanisme. I 2004 finansieres denne dels av ubrukte midler fra 2003. På sikt bør det bygges opp en ”reserve” som kan brukes til utjevning slik at vi også i framtiden slipper å bruke av den gitte bevilgningen. 

Følgende ubrukte midler anbefales tilført rammen for 2004 for å sikre en videreføring av nivået fra 2003:  

Ufordelte midler til rekrutteringsstipendiatstillinger


2.400.000

Reduksjon av planlagt fondsavsetning



   500.000

Ubrukte midler til nye studier høsten 2003



   480.000

Den gitte bevilgningen på kr 318.863.000 styrkes med dette med kr 3.380.000 slik at samlet til fordeling i 2004 blir kr. 322.243.000.

2. FORHOLDET TIL STUDENTMÅLTALLET

Departementet har fastsatt høgskolens studentmåltall for 2004 til 3546, det samme som i 2003 da tallet ble redusert fra 3551. Studentmåltall er ikke lenger styrende for tildeling av rammer på sentralt nivå, men brukes som mål på dimensjonering av studieporteføljen. 

Også på vårt nivå er studentmåltallet et uttrykk for den kapasitet den enkelte avdeling og det enkelte studium forventes å skulle ha i kommende år. Ettersom departementet ikke lenger bruker måltallet som kriterium for tildeling av ressurser, står institusjonene friere til å vurdere hva som antas å være realistisk. Det betyr at måltallet i stor grad avgjøres av antall registrerte studenter og det planlagte opptaket høsten 2004. I vår modell er også studentmåltallet et kriterium for tildeling av ressurser, se avsnitt 3.3.4, og vi har valgt å opprettholde et måltall på 3551. 

Fastsettelse av studentmåltall per avdeling og studium framkommer i sakens vedlegg 4.

3. DE ENKELTE MODULENE I BUDSJETTMODELLEN

Alle beregninger er avrundet til nærmeste hele 1000 kr.

3.1 Undervisning

Modulen består av to komponenter:

· studiepoengsproduksjon

· utvekslingsstudenter

3.1.1 Studiepoengsproduksjon

Det er ønskelig å stimulere til økt studiepoengsproduksjon, og dette bør derfor være et vesentlig element ved tildeling av ressurser slik det er i departementets modell. 

Komponenten tar utgangspunkt i departementets kategorisering av studier og de priser som er brukt for hver kategori:

	Kategori
	Pris

	A
	99.000

	B
	75.000

	C
	50.000

	D
	37.000

	E
	31.000

	F
	25.000


For å gi avdelingene tid til å tilpasse seg denne komponenten, vil direktøren anbefale at man innledningsvis legger en noe forsiktig vekt på tildelingen gjennom å bruke 30%. Det gir følgende resultat for avdelingene:

	Avdeling
	100 %
	30 %

	Avdeling for helse- og sosialfag
	35.520.000
	10.656.000

	Avdeling for informasjonsteknologi
	10.869.000
	3.261.000

	Avdeling for ingeniør- og realfag
	6.312.000
	1.894.000

	Avdeling for lærerutdanning
	18.963.000
	5.689.000

	Avdeling for samfunnsfag og fremmedspråk
	11.536.000
	3.461.000

	Totalt
	85.378.000
	24.961.000


Beregningene baserer seg på oppnådde resultater i 2002 og er hentet fra høgskolens offisielle rapportering til DBH (database for høgre utdanning). 

3.1.2 Utvekslingsstudenter

Denne komponenten er identisk med den som brukes i departementets modell. Utvekslingsstudenter gjennom de godkjente programmene honoreres med kr 5.200 hver.

Komponenten omfatter også Akademi for scenekunst, og også her bygger beregningene på innrapporterte data for 2002. Det gir følgende tildeling:

	Avdeling
	Beløp

	Akademi for scenekunst
	68.000

	Avdeling for helse- og sosialfag
	73.000

	Avdeling for informasjonsteknologi
	0

	Avdeling for ingeniør- og realfag
	10.000

	Avdeling for lærerutdanning
	0

	Avdeling for samfunnsfag og fremmedspråk
	348.000

	Totalt
	499.000


3.2 FoU

Modulen består av tre komponenter:

· rekrutteringsstipendiatstillinger

· basis FoU-tid

· resultater formidling/publisering

3.2.1 Rekrutteringsstipendiater

Høgskolen har ved inngangen til 2004 9 stipendiatstillinger som finansieres over statsbudsjettet. Alle stillingene er fordelt på avdeling og fagområde. I høgskolens ramme for 2004 er det lagt inn midler til ytterligere en stilling fra 01.07.2004. Denne stillingen er foreløpig ufordelt. 

Det legges til grunn én felles sats for alle stillingene, kr 510.000 som skal dekke lønn, direkte og indirekte driftskostnader. Også her er Akademi for scenekunst inkludert.

Det gir følgende tildeling:

	Avdeling
	Beløp

	Akademi for figurteater
	510.000

	Avdeling for helse- og sosialfag
	1.020.000

	Avdeling for informasjonsteknologi
	1.020.000

	Avdeling for ingeniør- og realfag
	510.000

	Avdeling for lærerutdanning
	510.000

	Avdeling for samfunnsfag og fremmedspråk
	1.020.000

	Totalt
	4.590.000


I tillegg til beløpet som framkommer i tabellen holdes kr 255.000 tilbake som ufordelt inntil fagområde for den nye stipendiatstillingen er vedtatt i styret. 

3.2.2 Basis FoU-tid

Denne komponenten skal gjøre avdelingene i stand til å oppfylle den normerte FoU-tiden for undervisnings- og forskningspersonalet med forskerkompetanse. Utgangspunktet for beregningene er antall stillinger per 01.10.2003 slik de er rapportert til DBH. Stillingene er sortert i tre grupper med gjennomsnittslønn og normert FoU-tid for hver gruppe:

· professorer





40%

· førstestillinger





30%

· øvrige stillinger med forskerkompetanse 

20%


Beregningene omfatter også midlertidige stillinger og vikarer som har den nødvendige kompetansen.  

Av det beregnede beløpet trekkes en gitt del ut for omfordeling etter oppnådde resultater, se 3.2.3. 

Direktøren anbefaler at 10% trekkes ut, se begrunnelse i avsnitt 3.2.3. Det gir følgende bevilgning i basis FoU-tid:

	Avdeling
	Beløp 100%
	Beløp 90%

	Avdeling for helse- og sosialfag
	6.109.000
	5.498.000

	Avdeling for informasjonsteknologi
	2.938.000
	2.644.000

	Avdeling for ingeniør- og realfag
	3.064.000
	2.758.000

	Avdeling for lærerutdanning
	7.614.000
	6.853.000

	Avdeling for samfunnsfag og fremmedspråk
	4.663.000
	4.197.000

	Totalt
	24.388.000
	21.950.000


Det resterende beløpet, kr 2.437.000, går inn i resultatkomponenten nedenfor.

3.2.3 Resultater

Det er viktig at det legges inn et element i budsjettmodellen som kan stimulere til økt FoU-innsats. I denne omgang har man valgt formidling og publisering som kriterium, men det skal arbeides videre med å finne fram til mest mulig egnede kriterier som ikke bare sier noe om kvantitet, men også kvalitet. 

Utgangspunktet for tildeling av midler er registrering av FoU-resultater i FORSKDOK og en kategorisering av disse der det skilles mellom formidling og publisering og der internasjonal publisering gis høyest vekt. Det regnes ut en samlet poengsum for hver avdeling ut fra gjennomsnittlig formidling/publisering de siste to år (etter hvert tre år når registreringsgrunn-laget er fullt utbygget)

Det er heftet en del usikkerhet og behov for ytterligere avklaringer til denne komponenten som gjør at direktøren ønsker å gå forsiktig fram med en relativt lav vekting. Det anbefales at 10% av totalbeløpet i 4.2.2 brukes som grunnlag for å finne fram til en poengverdi. Denne verdien kan økes når man har kommet fram til ønsket kvalitet på input-dataene.

Samlet poengsum for alle avdelingene er 15.380 og det gir en poengverdi på kr 158 som igjen gir følgende uttelling for den enkelte avdeling:

	Avdeling
	Beløp

	Avdeling for helse- og sosialfag
	327.000

	Avdeling for informasjonsteknologi
	472.000

	Avdeling for ingeniør- og realfag
	288.000

	Avdeling for lærerutdanning
	687.000

	Avdeling for samfunnsfag og fremmedspråk
	663.000

	Totalt
	2.437.000


3.3 Basis

Den siste modulen omfatter en rekke komponenter:

· strategiske midler herunder strategiske utstyrsanskaffelser

· fellestjenestene

· øremerkede formål

· basis avdelingene

3.3.1 Strategiske midler

Denne komponenten vanskeliggjøres av at arbeidet med strategisk plan ikke er fullført. I denne omgang anbefales det derfor at bare deler av den avsatte rammen fordeles. 

Komponenten er delt i tre deler:

· midler til Kvalitetsreformen

· midler til ulike strategiske tiltak

· midler til utstyr

Når det gjelder Kvalitetsreformen, anbefaler direktøren at økningen som er lagt inn i høgskolens ramme for 2004, kr 7.700.000, fordeles mellom avdelingene på samme måte som i 2003:

· en del fordeles likt uavhengig av størrelse

· en del fordeles etter størrelse basert på studentmåltall 2004

· en del holdes tilbake i en felles pott som fordeles seinere

Akademi for scenekunst ble ikke tildelt midler av bevilgningen til Kvalitetsreformen i 2003. De samme kravene gjelder for akademiet som for øvrige avdelinger, og direktøren mener derfor at akademiet også bør få nye godt av den styrking disse midlene innebærer. Akademiet behandles derfor på samme måte som øvrige avdelinger i denne komponenten. 

Direktøren vil fremme følgende forslag til fordeling:

	Avdeling
	Fordelt likt
	Fordelt etter størrelse
	Sum

	Akademi for scenekunst
	300.000
	20.000
	320.000

	Avdeling for helse- og sosialfag
	300.000
	902.000
	1.202.000

	Avdeling for informasjonsteknologi
	300.000
	294.000
	594.000

	Avdeling for ingeniør- og realfag
	300.000
	282.000
	582.000

	Avdeling for lærerutdanning
	300.000
	847.000
	1.147.000

	Avdeling for samfunnsfag og fremmedspråk
	300.000
	555.000
	855.000

	SUM
	1.800.000
	2.900.000
	4.700.000


Dette innebærer at det gjenstår kr 3.000.000 til fellestiltak som anbefales fordelt etter at strategisk plan er vedtatt. 

Med bakgrunn i tildelinger i 2003 anbefales det at det avsettes kr 2.750.000 til andre strategiske tiltak. Heller ikke her legges det opp til en fordeling på formål i denne omgang.

Høgskolen er i rammen for 2004 tildelt kr 15.000.000 til utstyr/inventar i forbindelse med Remmen-utbyggingen. Høgskolen har allerede forskuttert betydelige utgifter her, men den gitte rammen i 2004 gir ikke mulighet til tilbakeføring av alle de forskutterte midlene. Direktøren anbefaler tilbakeført kr 1.500.000 som da inngår i den øvrige rammen. Det betyr at det avsettes kr 13.500.000 til Remmen. 

Midlene skal brukes slik:

	Formål
	Beløp

	Prosjektering og oppfølging under bygging vedr. el/IT
	1.000.000

	Avtalefestet andel av utstyr via Statsbygg
	7.000.000

	Andel AV-kostnader og møbler
	5.000.000

	Prosjektassistanse i forbindelse med innkjøp av utstyr og inventar
	500.000

	SUM
	13.500.000


Til annet utstyr ble det i 2003 fordelt kr 3.800.000 til avdelingene. Direktøren anbefaler at avdelingene tildeles det samme beløpet i 2004. Den detaljerte fordelingen av midlene delegeres til rektor og høgskoledirektør, se sakens forslag til vedtak.

For å imøtekomme studentenes ønske om en individualisering av materialavgiften, foreslås det å i tillegg avsatt kr 400.000 til utstyr og programvare slik at studentene skal kunne betale for print/copy ved hjelp av sitt studentkort, som utstyres med en mikrochip. Investeringen skal i prinsippet være selvfinansierende ved at investeringen blir kalkulert inn i printprisen. Som følge av at vi ikke regnskapsfører med avskrivninger, må det likevel bevilges midler til finansiering i 2004, som tjenes inn i de etterfølgende år.

Dette innebærer at det avsettes i alt kr 4.200.000 til utstyr utover øremerkingen til Remmen. 

Samlet vil denne komponenten da består av:

Kvalitetsreformen


  7.700.000

Andre strategiske tiltak

  2.750.000

Remmen



13.500.000

Utstyr




  4.200.000

3.3.2 Fellestjenestene

Fellestjenestene omfatter:

· Bygningsmessig drift

· Biblioteket

· IT-drift 

· Fellesadministrasjonen

I tillegg er det her tatt inn ytterligere ett formål: 

Avdeling for informasjonsteknologi har av hensyn til avdelingens egenart påtatt seg en del oppgaver, inkludert utstyrsutskifting, som normalt ligger til IT-drift. Omfanget er etter samråd med avdelingen og leder for IT-drift fastsatt til kr 2.590.000 som legges til avdelingens ramme.

De fire fellestjenestene skal realbudsjetteres. Det innebærer at et detaljert budsjettforslag med kommentarer er lagt fram for og gjennomgått i ledergruppa, og på basis av dette fremmer direktøren forslag til rammer overfor styret. 

Driftsenhetenes forslag er vist i nedenstående tabell:

	Driftsenhet
	Ramme 2003
	Forslag 2004
	Korrigering
	Ramme 2004

	Bibliotek
	10.800.000
	11.577.000
	614.000
	12.191.000

	IT-drift
	14.100.000 
	13.577.000
	
	13.577.000

	Fellesadm.
	16.700.000
	17.450.000
	
	17.450.000

	Bygningsmessig drift
	56.300.000  
	59.460.000
	-272.000
	59.188.000

	SUM
	97.900.000
	102.064.000
	342.000
	102.406.000


a) Bibliotek

Forslag til budsjett fremmet av hovedbibliotekar innebærer følgende i forhold til 2003:

	Art
	2003
	2004
	Endring i %

	Lønn
	6.520.000
	6.652.000
	2,0

	Transport
	
	320.000
	

	Utstyr
	150.000
	150.000
	0,0

	Tidsskrifter/bøker
	2.584.000
	2.792.000
	8,0

	Reise/bevertning
	305.000
	305.000
	0,0

	Databaseabb./søketjen.
	1.100.000
	1.200.000
	9,1

	Trykking/kopi/innb.
	110.000
	130.000
	18,1

	Rekv./kontorutgifter
	145.000
	149.000
	2,7

	Ymse
	37.000
	37.000
	0,0

	Sum kostnader
	10.951.000
	11.735.000
	7,2

	Inntekter
	-151.000
	-158.000
	4,6

	Netto
	10.800.000
	11.577.000
	7,2


Forslaget innebærer én aktivitetsendring: 

Fra 2003 er det inngått avtale med Fylkesbiblioteket om transport av bøker ved fjernlån. Dette betyr at man oppnår en sterkt reduksjon i portoutgiftene. Tidligere har porto og også transportordningen i 2003 vært betalt av avdelingene. Det anbefales at det tas høyde for disse kostnadene i bibliotekets ramme. Ordningen er kostnadsberegnet til kr 320.000. Dette vil innebære en innsparing i kostnadene ved avdelingene.

For øvrig viser posten for bøker og tidsskrifter en realøkning. Selv om også posten for trykking/kopiering viser en betydelig økning, er beløpet her så lite at det neppe er noen grunn til å tvile på behovet. Databaseabonnement og søketjenester budsjetteres ut fra avtaler med de aktuelle leverandørene. Utover dette er endringene minimale. 

Det foreslås gjort følgende endringer i forslaget som følge av at ansvaret for arkiv er overført til biblioteket fra 01.09.2003:

- stilling som arkivleder flyttes fra Fellesadministrasjonen, lønn fra 01.02.04
     394.000

- stilling som arkivar flyttes også over til biblioteket, 60%



     220 000 

Direktøren anbefaler i tillegg at mediabudsjettet (bøker/tidsskrifter) reduseres med kr 100.000 slik at endelig ramme for biblioteket blir kr 12.091.000.

b) IT-drift

Tabellen omfatter leder for It-drifts forslag for 2004 og viser i tillegg forholdet mellom 2003 og 2004:

	Art
	2003
	2004
	Endring i %

	Lønn 
	5.502.000
	5.397.000
	-1,9

	Utstyr
	3.603.000
	3.760.000
	4,4

	Datarekvisita
	432.000
	483.000
	11,8

	Programvare kjøp
	700.000
	200.000
	-71,4

	Programvare lisenser
	1.162.000
	1.319.000
	13,5

	Tele/sambandskostn.
	1.472.000
	1.193.000
	-18,9

	Uninett tjenesteavg.
	1.078.000
	1.111.000
	3,1

	Ymse
	181.000
	174.000
	-3,9

	Sum kostnader
	14.130.000
	13.637.000
	-3,5

	Inntekter
	-30.000
	-60.000
	100,0

	Netto
	14.100.000
	13.577.000
	-3,7


Direktøren anbefaler at den foreslåtte rammen godkjennes. Det gir IT-drift en ramme for 2004 på kr 13.577.000.

c) Fellesadministrasjonen

Driftsenhetens forslag til ramme er kr 17.450.000. I dette ligger overflytting av 1 stilling fra avdeling for samfunnsfag og fremmedspråk for hele 2004 med 50% refusjon fra Uninett fram til 01.08.2004. For øvrig er det lagt inn følgende endringer:

· web-redaktør fra 01.03.2004





 405.000

· regnskapsmedarbeider fra 01.04.2004



 281 000

· studieadministrativ medarbeider fra 01.04.2004 


 281 000

· refusjon for intern representant i tilsettingsutvalget er økt 

   94 000

· ekstraoppgaver i forbindelse med innføring av nytt 

      lønns- og personalsystem





 103.000

Stillingen som web-redaktør er fast. De øvrige stillingene er midlertidige fram til 01.08.2005 ved innflytting i nybygg  på Remmen.

I forhold til 2003 er 2 stillinger trukket ut: førstekonsulent i økonomiseksjonen med ansvar for bygningsmessig drift, se punkt d) og arkivar, se pkt. a).

Tabellen nedenfor viser forholdet mellom 2003 og 2004:

	Art
	2003
	2004
	Endring i %

	Lønn/ref.tillitsvalgte etc.
	12.045.000
	12.713.000
	5,5

	Drift 
	1.112.000
	1.142.000
	2,7

	Fellesoppgaver
	3.573.000
	3.800.000
	6,3

	Sum kostnader
	16.730.000
	17.655.000
	5,5

	Inntekter
	-30.000
	-205.000
	583,3

	Netto
	16.700.000
	17.450.000
	4,5


Fellesoppgavene består hovedsakelig av:

	Oppgave
	2003
	2004

	Markedsføring og trykking

	 1 500
	1 475

	Stillingsannonser
	350
	400

	Bedriftshelsetjeneste
	380
	400

	Yrkesskadeforsikring
	155
	170

	Konvolutter/visittkort etc.
	150
	150

	Reiser/bevertning/representasjon
	350
	215

	Frakt/porto
	150
	160

	Arrangementer
	90
	150

	Kjøp av databehandlingstjenester
	430
	450

	Ymse (gebyrer, gaver, kopiering etc.) 
	18
	230

	SUM
	3 573
	3 800


Mange av disse postene er anslagsposter der det på forhånd er vanskelig å anslå omfanget. For eksempel gjelder det stillingsannonser der forbruket i 2003 antakelig ender på over kr 700.000 mot et budsjett på kr 350.000. Økningene representerer derfor ingen aktivitetsendringer, men en justering ut fra forbruk.

Direktøren anbefaler at den foreslåtte rammen reduseres med kr 100.000 slik at Fellesadministrasjonens ramme for 2004 blir kr 17.350.000. 

d) Bygningsmessig drift

Forslag fra leder for Bygningsmessig drift tar hensyn til endringer som følge av Remmen-utbyggingen og behov for midlertidige løsninger. 

Tabellen nedenfor viser forholdet mellom 2003 og 2004:

	Art
	2003
	2004
	Endring i %

	Lønn
	5.778.000
	7.583.000
	31,2

	Vedlikehold 
	2.710.000
	3.272.000
	20,7

	Vaktmestertjeneste
	700.000
	500.000
	-28,6

	Husleie
	35.965.000
	39.185.000
	-8,9

	Energi
	5.960.000
	5.900.000
	1,0

	Renholdstjenester 
	3.200.000
	2.500.000
	-21,9

	Andre driftsutgifter
	2.607.000
	1.820.000
	-30,2

	Sum kostnader
	56.920.000
	60.760.000
	6,7

	Inntekter
	-620.000
	-1.300.000
	109,7

	Netto
	56.300.000
	59.460.000
	5,6


Økningen i lønn er kun en teknisk endring ved at renholdere og vaktmestre på Remmen nå lønnes av høgskolen og ikke Halden kommune som tidligere.

Det foreslås gjort følgende endringer:

- innstramming som følge av redusert el.avgift



-692.000

- overflytting av førstekonsulent fra Fellesadministrasjonen

  420.000

- overbygging av røykeplasser strykes i vedlikeholdsplanen

 -475.000

Dette gir Bygningsmessig drift en total ramme for 2004 på kr 58.713.000. 

e) Oppsummering fellestjenestene

Med utgangspunkt i en gjennomgang av de framlagte forslagene anbefaler direktøren følgende rammer for 2004:

	Driftsenhet
	Beløp

	Bygningsmessig drift
	58.713.000

	Bibliotek
	12.091.000

	IT-drift
	13.577.000

	Fellesadministrasjonen
	17.350.000

	Totalt
	101.731.000 


3.3.3 Øremerkede formål

Komponenten består av tre deler:

· hovedtildeling til Akademi for scenekunst

· dekning av kostnader ved forkurs, Avdeling for ingeniør- og realfag

· øremerkede fellesformål

De to førstnevnte tildeles en ramme i denne komponenten som tar utgangspunkt i tildeling 2003 og korrigerer for prisstigning. Det gir følgende tall:

Akademi for scenekunst

7.030.000
Forkurs



3.060.000

Når det gjelder øremerkede formål, er det opp til styret å fastsette både formål og beløp. Tildelingen gjelder en rekke formål der høgskolen går inn med midler etter avtale eller som følge av en annen forpliktelse. Direktøren anbefaler at det for 2004 tildeles følgende:

	Formål
	Beløp 2004
	Tildelt 2003

	Læringsmiljøutvalget
	50.000
	0

	Arbeidsmiljøutvalget
	50.000
	50.000

	Likestillingsutvalget
	40.000
	40.000

	Livsfasepolitikk
	30.000
	0

	Internasjonalisering - utveksling
	150.000
	150.000

	Tilskudd til Studentsamskipnaden
	374.000
	369.000

	Tilskudd til studenthus, Halden
	800.000
	800.000

	Tilskudd til Studentrådgivningen
	444.000
	410.000

	Kontingent Universitets- og høgskolerådet
	100.000
	100.000

	Fadderordning
	64.000
	46.000

	Tilskudd til Studentparlamentet
	650.000
	503.000

	Tilskudd til kantiner
	40.000
	60.000

	Åpningsarrangement
	200.000
	200.000

	PR-avis
	275.000
	250.000

	SUM
	3.267.000
	2.978.000


Læringsmiljøutvalget er nyopprettet i 2003, og vil ha en viktig funksjon i oppfølgingen av Kvalitetsreformen. Det er noe usikkert hva behovet for arbeidsbudsjett er, men i første omgang er det viktig at det stilles midler til rådighet blant annet til kompetanseutvikling for medlemmene.

For arbeidsmiljøutvalget og likestillingsutvalget videreføres nivået fra 2003. Når det gjelder livsfasepolitikk, gjelder det pensjonsforberedende kurs som kjøres annet hvert år, derfor ingen bevilgning i 2003. 

Bevilgningen til internasjonalisering er kun en liten del av det som avsettes til dette området, og skal øremerkes utveksling av studenter og lærere. Midlene fordeles etter søknad. 

Bevilgningene til studentsamskipnaden og studentrådgivningen innebærer en videreføring av nivået i 2003, og midlene til studenthus bygger på en avtale inngått i 2002. 

Når det gjelder tilskudd til kantiner, omfatter dette de to kantinene som ikke drives av samskipnaden (Sarpsborg og Os allé). Det foreslåtte beløpet bygger på innspill fra driverne. 

Det anbefales avsatt midler til åpningsarrangement i samme omfang som 2003, mens PR-avisa er økt som følge av kostnadsøkning når det gjelder trykking.

Den største økningen i bevilgning gjelder studentparlamentet. Fadderordningen er et meget viktig bidrag når det gjelder mottaket av de nye studentene. Her gjør studentparlamentet og deres medspillere en fremragende jobb som direktøren mener bør honoreres. Når det gjelder driften av studentparlamentet, anbefaler direktøren at man langt på veg innvilger parlamentets søknad som innebærer en aktivitetsendring ved at parlamentsleder går inn i 100% stilling fra 01.07 og at høgskolen også dekker 100% av stillingen som organisasjonssekretær, det vil si en økning fra nåværende 75%.

3.3.4 Avdelingene

Den gjenstående bevilgningen, kr 118.342.000 skal fordeles mellom avdelingene i hovedsak ut fra studenttall (gjennomsnittet av antall registrerte studenter høsten 2003 og foreslått måltall høsten 2004), men på en slik måte at det sikres en stor grad av forutsigbarhet. Akademiet inngår ikke i denne komponenten. 

Ved fordeling etter studenttall tas det hensyn til de ulike studienes kostnadsforskjeller gjennom bruk av de samme priskategorier som i avsnitt 3.1.1. Det betyr for eksempel at en student i kategori C teller dobbelt av en student i kategori F. Beregningene framgår av vedlegg 5.

Direktøren anbefaler at 90% av beløpet, kr 106.509.000, fordeles etter studenttall, mens det resterende benyttes som utjevningsmidler sammen med frigjorte midler fra 2003. Disse midlene fordeles skjønnsmessig med basis i tildelingen 2003 korrigert for aktivitetsendringer. 

Fordelingen etter studenttall blir slik:

	Avdeling
	%-andel
	Beløp 100% 
	Beløp 90%

	Avdeling for helse- og sosialfag
	31,4
	37.161.000
	33.445.000

	Avdeling for informasjonsteknologi
	11,9
	14.073.000
	12.666.000

	Avdeling for ingeniør- og realfag
	9,5
	11.281.000
	10.153.000

	Avdeling for lærerutdanning
	31,1
	36.801.000
	33.121.000

	Avdeling for samfunnsfag og fremmedspråk
	16,1
	19.027.000
	17.124.000

	Totalt
	100,0
	118.343.000
	106.509.000


Det gjenstår da følgende midler til fordeling:

Bevilgning 2004




11.834.000

Ubrukte midler rekrutteringsstipend 2003

  2.400.000

Redusert avsetning til fond 2003


     500.000
Sum utjevningsmidler



14.734.000
4. Fordeling av utjevningsmidler og rammer 2004 

Utjevningsmidlene skal fordeles på de fem avdelingen. Øvrige driftsenheters og formåls rammer anses endelige gjennom forslagene overfor:

Akademi for scenekunst

  7.928.000

Bibliotek



12.091.000

IT-drift



13.577.000

Bygningsmessig drift


58.713.000

Fellesadministrasjonen

17.350.000

Fellesmidler:

Remmen



13.500.000

Annet utstyr



  4.200.000

Strategiske midler:

- fellestiltak Kvalitetsreformen
  3.000.000

- øvrige midler


  2.750.000

Øremerkede fellesformål

  3.267.000

Ufordelt rekrutteringsstipendiat
     255.000

Foreløpige rammer for avdelingene er:

	Komponent
	Helse/sosialfag
	Inf.teknologi
	Ingeniør/realfag
	Lærerutd.
	S.fag/fremmedspr.

	Studiepoeng
	10.656.000
	3.261.000
	1.894.000
	5.689.000
	3.461.000

	Utveksling
	73.000
	
	10.000
	
	348.000

	Rek.stillinger
	1.020.000
	1.020.000
	510.000
	510.000
	1.020.000

	FoU-tid
	5.498.000
	2.644.000
	2.758.000
	6.853.000
	4.197.000

	Resultat
	327.000
	472.000
	288.000
	687.000
	663.000

	Kvalitetsreformen
	1.202.000
	594.000
	582.000
	1.147.000
	855.000

	IT-drift
	
	2.590.000
	
	
	

	Forkurs
	
	
	3.060.000
	
	

	Studenttall
	33.445.000
	12.666.000
	10.153.000
	33.121.000
	17.124.000

	SUM
	52.221.000
	23.247.000
	19.255.000
	48.007.000
	27.668.000


Prinsippet om forutsigbarhet skal sikre en rimelig videreføring av eksisterende nivå korrigert for aktivitetsendringer. Tabellen nedenfor viser tildelt ramme 2003 eksklusive utstyr ettersom denne komponenten ennå ikke er fordelt for 2004, sammenliknet med foreløpig ramme 2004.

	
	Helse/sosialfag
	Inf.teknologi
	Ingeniør/realfag
	Lærerutd.
	S.fag/fremmedspr.

	Ramme 2003
	49.592.000
	23.194.000
	21.852.000
	51.902.000
	25.923.500

	Foreløpig 2004
	52.221.000
	23.247.000
	19.255.000
	48.007.000
	27.668.000


For å kunne vurdere behovet for utjevningsmidler har vi tatt utgangspunkt i rammen for 2003 og foretatt en grovberegning av endringene.

	
	Helse/sosialfag
	Inf.teknologi
	Ingeniør/realfag
	Lærerutd.
	S.fag/fremmedspr.

	Basis ramme 2003
	49.592.000
	23.194.000
	21.852.000
	51.902.000
	25.923.500

	Prisstigning
	330.000
	154.000
	145.000
	345.000
	172.000

	Studiepoeng
	1.958.000
	140.000
	-223.000
	-694.000
	66.000

	Utveksling
	-47.000
	
	
	
	-132.000

	Rek.stipendiat
	1.020.000
	743.000
	
	510.000
	808.000

	FoU
	-700.000
	109.000
	300.000
	466.000
	447.000

	Måltall
	0
	-745.000
	390.000
	898.000
	815.000

	Kvalitetsreformmidler
	1.202.000
	594.000
	582.000
	1.147.000
	855.000

	Utgangspunkt
	53.355.000
	24.189.000
	23.046.000
	54.574.000
	28.954.000


Med basis i ovennevnte tall foreslås de avsatte utjevningsmidlene på kr 14.734.000 fordelt slik:

	
	Helse/sosialfag
	Inf.teknologi
	Ingeniør/realfag
	Lærerutd.
	S.fag/fremmedspr.

	Foreløpig 2004
	52.221.000
	23.247.000
	19.255.000
	48.007.000
	27.668.000

	Utjevning
	2.825.000
	964.000
	3.812.000
	6.300.000
	833.000

	FORSLAG 2004
	55.046.000
	24.211.000
	23.067.000
	54.307.000
	28.501.000


Det er to avdelinger som i foreliggende forslag, avviker i større grad fra det beregnede utgangspunktet:

· Avdeling for helse- og sosialfag

· Avdeling for samfunnsfag og fremmedspråk

Dette er begrunnet ut fra følgende forhold:

Avdeling for helse- og sosialfag fikk en reduksjon i sin ramme fra 2002 til 2003 til tross for god resultatoppnåelse og vekst i studenttallet. Gjennom styresak 25/03 erkjente styret at avdelingens ramme i 2003 var for lav, og avdelingen ble tildelt kr 1.020.000 i ekstramidler. I tillegg godkjente styret inndekning av en ytterligere underdekning på kr 1.500.000 over to år. Dette innebærer at avdelingens utgangsposisjon med grunnlag i 2003 er for lav. Direktøren anbefaler derfor at det tas hensyn til dette ved tildeling av utjevningsmidler.

Avdeling for samfunnsfag og fremmedspråk  er den avdelingen som kommer gunstigst ut når man velger å bruke departementets priser i budsjettmodellen. Det er relativt liten forskjell mellom den laveste og nest laveste priskategorien, samtidig som kategori F inneholder et meget vidt spekter av studier. Skillet reflekterer derfor i for liten grad ulikhetene mellom de studiene som er havnet i kategori E og de som faller i kategori F.  

De anbefalte rammene framgår av vedlegg 5 som også viser veksten fra 2003 til 2004.

VEDLEGG 2. REVIDERT BUDSJETTMODELL - SKISSE

	Modul
	Komponent
	Beskrivelse

	Undervisning
	Resultat

Utvekslingsstudenter
	Studiepoeng, pris i ulike kategorier, vekt  

Antall studenter, sats per student (inkl. Akademi for scene-kunst)

	FoU
	Rekrutteringsstipendiater 

Basis – FoU-tid

Omfordeling etter resultater


	Antall stillinger, sats per stilling (inkl. Akademi for scenekunst) 

Antall stillinger med forskerkompetanse, normert FoU-tid og gjennomsnittslønn per stillingsgruppe

Poengberegning basert på publikasjoner og kategorisering av disse, et gitt kronebeløp per poeng og summen trekkes fra basis – FoU-tid

	Basis
	Strategiske midler

inkludert strategiske utstyrs-anskaffelser 

Fellestjenestene

Øremerkede formål

Akademi  for scenekunst

Forkurs

Til avdelingene


	Fastsettes av styret etter innspill

Realbudsjetteres 

Fastsettes av styret etter innspill

Videreføring av inneværende års nivå korrigert for lønns- og prisstigning og eventuell aktivitetsendring

Videreføring av inneværende års nivå korrigert for lønns- og prisstigning

Gjennomsnittet av antall registrerte studenter 2003 og måltall 2004 – studiene og studenttallet sorteres i de samme kategorier som brukes i resultatkomponenten i Undervisningsmodulen


� I tillegg kommer kr 275.000 til PR-avis som er ført opp under fellesformål, avsnitt 3.3 punkt c)

